# plegañ
## Brezhoneg
### Etimologiezh

    Savet diwar an anv-kadarn pleg hag al lostger -añ.

### Verb

| Kemmadur | Furm |
| hep | plegañ |
| dre vlotaat | blegañ |
| dre c'hwezhañ | flegañ |
| dre galetaat | digemm |
| amreizh | digemm |
plegañ /ˈpleː.ɡã/ verb kreñv eeun (anv-gwan-verb : pleget) (displegadur)
* Plegañ un dra
** A-raok mont d'e wele pep hini a dle plegañ brav e zilhad war ar bank pe ar gador e-kichen e wele. — (Tad Medar, An Tri Aotrou, 1981, p. 74.)
* Plegañ gant un dra bennak : abalamour da bouez un dra
** Plega a ra ar brankou gand an avalou. — (Jules Gros, Le trésor du breton parlé Deuxième Partie, 1970, p. 418.)
** Pa n'on ket evid na plega na soubla gand an taoliou o skei em hein... — (Jules Gros, Le trésor du breton parlé Deuxième Partie, 1970, p. 418, 470.)
* Plegañ ar penn, an daoulagad: diskouez ec'h asanter pe e vezer trec'het
plegañ verb gwan
* Plegañ da un den : sentiñ ouzh un den.
** — « [...] ; me eo ar mestr , ha ne blegin da zen ebet. [...]. » — (Troude ha Milin, Labous ar Wirionez ha Marvailhoù all, Skridoù Breizh, 1950, p. 166.)
*   * Ha neuze a-viskoazh o deus bet poan ar re yaouank o plegañ da baotred o c'hasketennoù. — (Fañch Peru, Kañfarded Milin ar Wern, Skol Vreizh, 2008, p. 83.)
*   * Ar c'hoantegezhioù direizh hag ar soñjezonoù fall n'int pec'hed nemet pa bleg ar volonte dezhe. BAS 864
* Plegañ da ober un dra bennak : asantiñ ober un dra bennak dre heg.
** Ha pa rannfen dezhi he c'hokenn a-daolioù bazh, ne blegfe biken d'anzav kement-se, [...]. — (Jarl Priel, An Teirgwern Pembroke, Al Liamm, 1959, p. 189.)
* Doare seven da gomz eus kac'hat.
** Gra da zour ha kae da blegañ. — (Collocou familier, p. 1779, pajenn 17.)

#### Stummoù rannyezhel

* plegiñ

#### Deveradoù

* addispleg
* addisplegañ
* brasplegañ
* brizhplegañ
* damblegañ
* daoubleg
* daoublegañ
* dibleg
* diblegañ
* diblegus
* displeg
* displegadeg
* displegadenn
* displegadur
* displegañ
* displeger
* displegerezh
* displegidigezh
* dizaoublegañ
* dizispleg
* embleg
* emzispleg
* hebleg
* kilbleg
* kilblegañ
* kornblegenn
* plegadenn
* plegadur
* plegapl
* plegenn
* pleger
* plegerezh
* plegidigezh
* plegus

#### Troioù-lavar

* c'hoari plegañ pognez

#### Krennlavarioù

* Ezetoc'h (Aesoc'h) eo plegañ ur blantenn Evid ur wezenn. — (Jules Gros, Le trésor du breton parlé Troisième Partie, 1974, p. 306.)
* Gwelloc'h eo plegañ evid terriñ. — (Jules Gros, Le trésor du breton parlé Troisième Partie, 1974, p. 321.)

#### Troidigezhioù

* galleg : plier
* nederlandeg : vouwen
* saozneg : fold

##### Notenn

* ↑ Skrid al levrig